cyanic-selkie/wikianc huggingface dataset:
د فضایي شټل مدار ګرځېدونکې الوتکه
حرارتي خوندیتوب
مدارګرځېدونکې الوتکې د تودوخې خوندیتوب سیستم (Thermal Protection System) د توکو په مرسته ساتل کېدې چې دغه سیستم په دننه او د باندې کې د الوتکې له باندنۍ سطحې څخه د بار تر ځای پورې و. دغه سیستم الوتکه د یخنۍ له امله په فضا کې له خیشتېدو یا لمدېدو څخه تر منفي ۱۲۱ درجو سانتیګراد (منفي ۱۸۶ درجو فارنهایټ) پورې ساتله او د دې تر څنګ یې له ۱۶۴۹ درجې سانتي ګراد (۳۰۰۰ درجې فارنهایټ) ګرمۍ څخه خوندي کوله.
د ګيګز کړۍ
په جمهوریت کې د افسانې رول
په جمهوریت کې، د ګیګیس د حلقې کیسه د اپلاتون ورور ګلاکون د کرکټر لخوا تشریح شوې. ګلوکون پوښتنه کوي چې ایا کوم سړی دومره نیک کیدی شي چې د وژنې، غلا، جنسي تیري، یا په عمومي توګه د هغه چا سره د ظلم کولو په وړاندې مقاومت وکړي چې هغه یې خوښوي که چیرې هغه دا کار کولی شي نا معلومه پاتې شي. ګلوکون له سوکرات څخه غواړي چې استدلال وکړي چې دا زموږ لپاره ګټوره ده چې عادل اوسو، د خپل شهرت لپاره له هر ډول پام پرته.
د انګليستان اقتصادي تاريخ
۱۶ او ۱۷ پېړۍ
د ۱۴ پېړۍ په نيمايي کې له تور مرګ “Black Death” او د ۱۵ پېړۍ د وروستيو له کرنيز خفګان څخه وروسته د انګليستان نفوس مخ پر زياتېدو شو. د وړينو توکو لېږد د اروپا اصلي خاورې ته په لېږدول شويو توليداتو سره د اقتصادي چپه کېدنې يا سقوط لامل شو. اوم هنري “Henry VII” په ۱۴۹۶ ز کال کې د “Intercursus Magnus” ګټور تړون بحث وکړ.
مسطحه ځمکه
شاعران
د هومر دغه توضیح چې د کایناتو مسطح توب یې په آشیل سپر باندې د سمندر له خوا په چاپېر شوي حالت کې توصیف کړی ډېر وروسته څلورمې میلادي پېړۍ ته په اړوند د کوینتوس سمرنیوس په پوسټامیریکا شعر کې چې د تروا جګړې روایت ته یې په کې دوام ورکړی، تکرار شوې ده.
سوجورنر ټروت
د ژوند لومړي کلونه
کله چې په ۱۸۰۶ز کال کې چارلس هارډنبرګ مړ شو، نهه کلنه ټروت (چې د بيلي په نوم پېژندل کېده) د نيويارک د «کينګسټن» سره نژدې، په يوه بولۍ کۍ د پسونو له يوې رمې سره يو ځای د سل ډالرو په مقابل کې په جان نيلي وپلورل شوه. تر دې مهاله ټروت يوازې په هالنډي ژبه خبرې کولې او د انګليسي ژبې له زده کولو وروسته، هغې په هالنډي لهجه کې انګليسي ويله، نه د تقليدي «تور مريي» د انګليسي په څېر. وروسته هغې «نيلي» ظالم او سخت زړی وباله چې هغه به يې هره ورځ وهله او ان يوه ورځ يې هغه د لکړو په يو ګورت ووهله. په ۱۸۰۸ز کال کې «ميلي» هغه د نيويارک د «پورټ ايون» څخه د يوې شراب خانې پر ساتونکي «مارټينوس سکراوير» د يو سل او پنځه ډالرو په ارزښت سره وپلورله او له هغه سره يې اتلس مياشتې تېرې کړې. «سکراوير» بيا ټروت په ۱۸۱۰ز کال کې په «جان ډومونټ» وپلورله چې د نيويارک د «ويسټ پارک» اوسېدونکی و. د جان ډومونټ مېرمنې «الزابت وارنګ ډومونټ» هغه نوره هم سپکه او وځوروله او د هغې ژوند يې لا پسې سخت کړ.
آزادي
ټروت خبره شوه چې د هغې زوی پيټر چې هغه مهال پنځه کلن و، د ډاومنټ له خوا پلورل شوی او له هغې وروسته بيا په ناقانونه توګه په «الاباما» کې په يو بل چا د دويم ځل لپاره پلورل شوی دی. د «وان ويګينينس» په مرسته سره، هغې په ۱۸۲۸ز کال کې دا قضيه تر محکمې پورې ورسوله، د څو مياشتو قانوني کړنو څخه وروسته، هغې خپل زوی تر لاسه کړ، څوک چې خپلو مالکانو ډېر ځورولی و. په دې ډول ټروت لومړی هغه تورپوستې ښځه وګرځېده چې د يو سپين پوستي سړي په مقابل کې محکمې ته ولاړه شي او قضيه وګټي.
نرتوب (سړيتوب)
د سړيتوب ټولنیز جوړښت
په ډیری کلتورونو کې، د ځانګړتیاوو بڼه چې د یو شخص جنسیت ته ځانګړې نه ګڼل کیږي کیدای شي ټولنیز ستونزه وګڼل شي. په ټولنپوهنه کې، د جنسیت دا طبقه بندي د جنډر سټیریوټایپونو په نوم پیژندل کیږي او د ټولنې د دودونو د پوره کولو لپاره د ټولنیز کولو برخه ده. غیر معیاري چلندونه کیدای شي د همجنسبازۍ شاخصونه وګڼل شي، پداسې حال کې چې د جنسیت بیان، جنسیت پیژندنه، او جنسي تمایل په پراخه کچه د جلا مفکورو په توګه منل شوي. کله چې جنسي خواهش د انتخاب په شرایطو کې تعریف شوی وي (د بیلګې په توګه، د جنسي چلند په لومړیو څیړنو کې)، د نارینه همجنسیت کیدای شي د ښځینه چلند په توګه وپیژندل شي. Machoism د نارینهتوب یوه بڼه ده چې په ځواک ټینګار کوي او ډیری وختونه د پایلو او مسؤلیت په اړه د غفلت سره تړاو لري.
ځينې په دې اند دي چې مرداريتوب د نارينه له بدن سره تړاو لري، په دې اند چې مرداري د نارينه له تناسلي جنس سره تړاو لري. نور استدلال کوي چې پداسې حال کې چې سړیتوب د بیولوژي لخوا اغیزمن کیدی شي، دا یو کلتوري جوړښت هم دی. ډیری نارینه ځانګړتیاوې چې طبیعي ګڼل کیږي د ژبې او کلتور څخه اخیستل کیږي. ویل کیږي چې مردانگي هیڅ یوه سرچینه نه لري. پداسې حال کې چې اردو د نارینه وو د یوې بڼې په جوړولو او هڅولو کې ځانګړې علاقه لري، دا د سړيتوب بڼه نه کوي.
نیل کینوک
د ژوند لومړني حالات
کینوک د ۱۱ کلونو په عمر په ۱۹۵۳ز کال کې، د پینګېم په لیویس ښوونځي کې خپلې منځنۍ زده کړې پیل کړې، چې نوموړي وروسته د یاد ښوونځي په اداره باندې د زده کونکو د وهلو او ټکولو په خاطر نیوکه وکړه. نوموړي خپلو زده کړو ته په کارډیف کې د سویلي وېلس او مونماوتشایر پوهنتون کالج (اوسنی کارډیف پوهنتون) کې ادامه ورکړه، نوموړی له یاد پوهنتون څخه په ۱۹۶۵ز کال کې د صنعتي اړیکو او تاریخ څانګه کې د سند اخیستلو سره فارغ شو. کینوک راتلونکی کال د ښوونې او روزنې په څانګه کې د فوق لیسانس سند ترلاسه کړ. د ۱۹۶۶ز کال د اګست او د ۱۹۷۰ز کال د مې تر منځ هغه د کارکوونکو پوهنیزې ټولنې (WEA) لپاره د زده کوونکو د درسونو د ناظر په توګه کار وکړ.
لومړۍ دوره (۱۹۸۳ز کال ـــ ۱۹۸۷ز کال)
د ۱۹۸۳ز کال په عمومي ټاکنو کې د کارګر ګوند له ښکاره ماتې وروسته، مایکل فوټ په ۶۹ کلنۍ کې د کارګر ګوند له مشرۍ استعفا ورکړه او له پیله تمه کېده چې ځوان کینوک به یې ځایناستی وي. نوموړی بالاخره د ۱۹۸۳ز کال د اکتوبر په دویمه نېټه د ۷۱٪ رایو په ترلاسه کولو سره د کارګر ګوند د مشر په توګه وټاکل شو او رای هېټرسلي یې مرستیال وټاکل شو؛ تمه کېده چې د دوی ملګرتیا به په راتلونکي کې د ګوند لپاره ډېر ملاتړ کوونکي را جذب کړي "د ګوند د بریا لپاره ایډیاله جوړه".
د ښې اشتها لپاره دا (۱۰) خبرې په پام کې ولرئ
که غواړئ چې په وجود کې مو د تودوخې درجه سمه وساتئ، نو بادام او کوچو نه استفاده وکړئ، یا یې له نورو دانو او خوړو سره یوځای وخورئ، د وجود لپاره به ډیر ګټور او مفید تمام شي.
ډب که ادب؟
د الله په نسبت ادب دادی، چې د لمانځه پر مهال مو جامې پاکې او ښکلې وي، بدن مو هوسا وي نه ستړی، مسواک مو وهلی وي، د الله د بندګانو او جوماتونو درناوی وکړو، چې د الله کورونه دي.
عدن
عدن په ختیځه خوا کې یو پراخ بندر لري په کوم کې چې عصري بندر شامل دی. ډېر په پخوا وخت کې دې موقعیت د عدن د اوبو زېرمو، د طویله مخزنونو موجودیت ته اړتیا په ګوته کړې وه. لکه څرنګه یې چې په اړه د ۱۴مې زېږدیزې پېړۍ د پوه ابن بطوطه له خوا توضېحات ورکړل شوي دي، " یادې زېرمې د باران اوبه د دې ښار د اوسېدونکو د څښاک د یوازینۍ موخې لپاره ذخیره کوي. ښار د دلته مېشتو شتمنو سوداګرو او له هند څخه په راتلونکو بېړیو سره ښکلا موندلې ده. "د کوچیني عدن[وضاحت ته اړتیا لري] ولکانیکه (اور غورځوونکې) ټاپووزمه په لوېدیځ لوري کې د لنګرځای او بندر په شاملولو سره د ختځې خوا سره د آینې تناظر رامنځته کوي. کوچینی عدن د نفتو د تصفیې په ساحې او د نفتو د لېږدوونکو بېړیو په بندر باندې بدل شوی دی. یاده ساحه او بندر دواړه د برېتش پترولیم (British Petroleum) شرکت په واسطه رامنځته شوي وو او ورنه د همدې شرکت په واسطه ګټه اخیستنه کېده، تر هغې چې په ۱۹۷۸ز کال کې د یمن د حکومت ادارې ته وسپارل شول.
تاریخ
یوه سیمه ییزه افسانه څرګندوي چې د عدن لرغونتوب کېدای شي د انسانانو د تاریخ له لرغونتوب سره یو شان وي. همدارنګه د ځینو باور دا دی چې قابیل او هابیل په دې ښار کې د ننه په یو ځای کې ښخ دي. د هند او اروپا تر منځ په سمندری لاره باندې د عدن د بندر مناسب موقعیت دا ښار د هغو واکمنانو لپاره مطلوب ګرځولی دی چا چې د تاریخ په اوږدو کې په بېلابېلو دورو کې هڅه کړې ده چې تر ملکیت یې لاندې وي. عدن چې په لومړۍ مخزېږده پېړۍ کې د اېدامون (په یوناني کې: Ευδαίμων چې معنا یې پوره هوسا او نیکمرغه ده) په نامه پېژندل کېده، د سره سمندرګي د سوداګرۍ لپاره د بېړیو د حمل او نقل یوه نقطه وه، خو په لومړۍ زېږدیزه پېړۍ کې هغه وخت له سختو ورځو سره مخ شو کله چې د بېړۍ چلونې د نوو طرزونو له کبله دا ښار بای-پاس یا پرېښودل شو او د اریتریایي سمندر د مسیر د لارښود (Periplus of the Erythraean Sea) تعقیبولو سره هند ته له وېرې پرته مستقیماً تېرې شوې. یاد لارښود عدن په ساحل کې د یو کلي په توګه تشرېح کړی دی، کوم چې د کرېتر ښارګوټی په لا ډېر تفصیل سره شرح کړی دی په داسې حال کې چې نوموړي ښارګوټي ته په هغه وخت کې ډېره لږ پراختیا ورکړل شوې وه. په دې پړاو کې د استحکام (قلعې په واسطه چاپېرولو) په اړه یادونه نه ده شوې، ځکه عدن په هغه وخت کې  تر ډېره د یوې ټاپو حیثیت درلود، برخلاف د دې چې یوه ټاپووزمه وي، ځکه خاوروتړانګې یا ریګي خاکنا (tombolo) ته دومره پراختیا نه وه ورکړل شوې لکه چې اوس یې لري.
ډب که ادب؟
[4] .غرر الحکم، ۲۴۷ مخ.
د ویډیويي لوبو تاریخچه
لوړ کیفیت لرونکی او فوټوریالیستي ګرافیک
NVidia او AMD په ۲۰۲۰ زکال کې داسې ګرافیک کارتونه له خپلو سافټوېرونو سره وړاندې کړل چې کولای یې شو له ځنډ پرته ډېر لوړ ګرافیک سپورټ کړي، دا یو له هغو مهمو ځانګړنو څخه و چې د مایکروسافټ او سوني په خپلو راتلونکو کنسولونو Xbox Series X/S او PlayStation 5 کې چې د ۲۰۲۰ زکال په نومبر کې یې بازار ته وړاندې کړل ترې ګټنه وکړه. د ټکنالوژۍ په برخه کې پام وړ پرمختګ همدارنګه د لوړ کیفیت لرونکو جوړښتونو د ښوولو وړتیا زیاته کړه چې د لوړ کیفیت او زیاتو فریمونو لرونکو ویډیويي لوبو د پرانستو وړتیا یې زیاته کړه. دغو بدلونونو لوړ ظرفیت لرونکې حافظې او همدارنګه د ګرافیک پروسېسر او حافظې ترمنځ د بانډ زیاتې کچې ته اړتیا لرله. دواړو نوو کنسلونو د SSD هارډېسک تخصصی ټاکنه لرله چې د لوړ بانډ لرونکي ثبت په موخه طراحي شوې وه، د دغه مورد ګټه دا وه چې په ډېری لوبو په ځانګړې توګه په هغو لوبو کې چې د لوبو دننه ټولې نړۍ ته د سټریمنګ ځانګړنه لري د هغو د لوډ کېدو مهال پر پریمانه کچه راکم کړي.
متاورس، بلاک چین او ان اف ټي لوبې او د ویډیويي لوبو پېر
۲۰۲۰مې لسیزې ته په تلو د متاورس مفهوم زیات محبوبیت وموند. په طبیعت کې د دویم ژوند ټولنیزې فضا ته په ورته والي، د متاورس مفهوم له ډېرې پرمختللې ټکنالوژۍ څخه د ګټنې پر بنسټ دی؛ د مجازي واقعیت او د هر اړخیزې نړۍ د جوړلو په څېر نه یوازې دا چې د ټولنیزو او سرګرم کوونکو فعالیتونو بلکه د شخصي او سوداګریزو موخو لپاره کارول کېږي او کاروونکي ته په متاورس کې د ګډون له امله د عاید ترلاسه کولو وړتیا وربخښي. روبولوکس د پرانیستې نړۍ د لوبې وروستی نمونه ده چې لوبو کوونکو ته اجازه ورکوي څو د خپل خلاقیت پر مټ د جوړ کړ شوو شیانو له مخې د عاید ترلاسه کولو وړتیا ومومي.
طبي انسان پوهنه
برسېره پردې، په اروپا کې، د "طبي انتروپولوژي"، "روغتیا انتروپولوژي" او "ناروغۍ انتروپولوژي" اصطلاحات هم کارول شوي، او "طبي انتروپولوژي" د 19 پیړۍ د هالنډي اصطلاح "medische anthropologie" ژباړه وه. اصطلاح د 1940 لسیزې په اوږدو کې د ځینو لیکوالانو لخوا د روغتیا او ناروغیو فلسفي مطالعاتو ته راجع کولو لپاره غوره شوې وه.
پنځلسم پاپ بېنډېکت
د ژوند لومړي کلونه
ډېلا کېزا کالجیو کاپرانيکا ته دننه شو او هلته په روم کې و چې په ۱۸۷۸ کال کې پاپ نهم پیوس ومړ او پاپ ۱۳م ليو د هغه مقام وڅاره. نوي پاپ تر خپل تاج اېښودو يوازې څو ورځې وروسته د کاپرنيکا زده‌کړيالان په‌خپلو خصوصي محفلونو کې ومنل. تر هغه لږ وروسته ډېلا کېزا د کاردينال رافائل موناکو لاوالټا په‌واسطه د ۱۸۷۸ کال د ډېسمبر په ۲۱مه د لاټران په کلیسا کې د کشیش په توګه منصوب شو.
د اقلیمي بدلون اقتصادي اغېزې
نسبي اغېزې
بله پام وړ خبره دا ده چې د اقلیمي بدلون په مقابل کې زیان‌مننه څومره بېلابېله ده. په ځايي کچه د هوا سختې پېښې ښایي په زیانمنېدونکو ځایونو کې ډېرې اغېزې ولري. بله مهمه احتمالي او اوږدمهالې اغېزه دا ده چې ښايي په ټیټو ساحلي سیمو کې د سمندر سطحه لوړه شي.
پېری- جن
ژباړه: استاد اجرالدین اقبال
سْمِ اللَّهِ الرَّحْمَنِ الرَّحِيمِ
پوهه او ادراك لري، حق له باطلو بېلولاى شي او د منطق او استدلال قدرت لري(د جن سورت آيتونه)
حشر، نشر او معاد لري(جن_11)
له ځينو انسانانو سره يې اړيكه نيوه او له ځينو پټو خوالو، چې خبر ول، انسانان يې پرې بېلارول(جن_68)
متحده ايالتونه په دويم نړيوال جنګ کې
متحده ايالتونو د لومړۍ نړيوالې جګړې له پيل څخه نږدې درې کلونه وروسته، د ۱۹۱۷ ز کال اپرېل پر ۶ مه نېټه جرمني سترواکۍ باندې جنګ اعلان کړ. د ۱۹۱۸ ز کال نومبر پر ۱۱ مه یو اوربند او لنډمهالې روغه اعلان شوې وه. جنګ ته له ننوتلو څخه وړاندې متحده ايالتونه بې پلوي پاتي شوي وو، که څه هم د انګليسان، فرانسې او د لومړۍ نړيوالې جګړې د نورو متحدينو يوه مهمه ملاتړې پاتې شوه وه.
بې پلويتوب
وروسته له هغې چې په ۱۹۱۴ ز کال کې جنګ پيل شو، متحده ايالتونو د المان سترواکۍ پر وړاندې د ولسمشر Woodrow Wilson د کرکې تر څنګ بيا هم د بې پلوۍ تګلاره غوره کړه.
عامه نظر
په عمومي خلکو کې د جرمني سترواکۍ په پلوۍ جنګ ته د داخلېدلو لپاره لږ او ان هيڅ ملاتړ نه و. د جرمني الاصل امريکايانو لوی ډېره کيو او هم د سکندنیاوې امريکايانو له متحده ايالتونو څخه د بې پلوه پاتې کېدلو غوښتنه وکړه، په داسې حال کې چې د جنګ په پيل کې، په زرګونو امريکايي اتباعو په جرمني پوځ کې د شاملېدلو هڅه کړې وه.
د بالکان جګړې
د بالکان لومړۍ جګړه
د سلاویک درې متحدینو (بلغاریا، سربیا او مونټینیګرو) د خپلو جنګی هڅو د همغږي کولو لپاره د روسیې تر څار لاندې د جګړې نه مخکې پراخه پلانونه جوړ کړي وو. لکه څنګه چې سربیا او مونټینیګرو به په سنډجیک تیاتر، بلغاریا او سربیا په مقدونیه او تریس باندې برید وکړي. په دې وخت کې د عثماني امپراتورۍ وضعیت خورا ستونزمن و او د دوې نږدې ۲۶ میلیونه نفوس انساني ځواک د دوی لویه سرچینه وه، خو د نفوس درې پر څلورمه برخه د امپراتورۍ اسیا کې ژوند کاوه.
د جګړې له پیلېدو سره سم عثماني سترواکۍ په ترتیب سره د بلغاریایان، یونانیانو او سربیانو په وړاندې درې نظامي مرکزونه جوړ کړل، چې په قسطنطنیه کې د تراسیان مرکزي دفتر، په سلونیکا کې لوېدیځ مرکز، او په سکاپې کې د وردار مرکز و. د دوی د موجودو ځواکونو ډېره برخه دغو جبهو ته ځانګړې شوې وه او کوچني خپلواکه واحدونه یې زیاتره د ښار شاوخوا کې ځای په ځای شوي و.
د جنوري په میاشت کې د ځوان پوځ افسرانو له خوا د یوې بریالۍ کودتا وروسته عثماني سترواکۍ پریکړه وکړه چې جګړې ته دوام ورکړي. دغه راز د سربیا او مونټینیګرو د ګډو عملیاتو په لړ کې د مونټینیګرین پوځ سکودرا محاصره او ونیوله، چې د Čatalka کرښې په لوېدیځ کې په اروپا کې د عثمانیانو نږدې ۵۰۰ کلن شتون یې پای ته ورساوه. جګړه په رسمي توګه د لندن د تړون سره د مې په ۳۰مه  پای ته ورسېده.
مالوماتبکس
دا جوړښت شوی سند د خاصیت ارزښت جوړه جوړه لري، کوم چې په ویکیپیډیا کې د مقالې د موضوع په اړه د معلوماتو لنډیز څرګندوي. په دې معنی، دا د ډاټا میز سره ورته دی. کله چې په لویو اسنادو کې وړاندې شي، د معلوماتو بکس د اړخ بار په توګه ښودل کیږي.
له یوئن
له یوئن (په انګلیسي: Lê Duẩn؛ په ویتنامي: [lē zʷə̂n]؛ زوکړه: ۱۹۰۷ زکال د اپرېل ۷ مه – مړینه: د ۱۹۸۶ زکال د جولای ۱۰ مه) ویتنامي کمونیست سیاستوال و. نوموړي په ۱۹۵۰مه لسیزه کې په ګوندي سلسله مراتبو کې وده وکړه او په ۱۹۶۰ زکال کې د ګوند په ۳م ملي کانګرس کې د ویتنام د کمونیست ګوند د مرکزي کمېټې عمومي منشي وټاکل شو. نوموړي په جمعي توګه د رهبرۍ اړوند د هوشي مین پالیسي ته دوام ورکړ. د ۱۹۶۰ مې لسیزې له نیمايي څخه (هغه مهال چې د هو روغتايي حالت مخ پر خرابېدو و) په ۱۹۸۶ زکال کې د خپلې مړینې تر مهاله نوموړی د ویتنام تر ټولو مخکښ پرېکړه کوونکی و.
مړ سمندر
مړ سمندر (په عربۍ کې البحر الميت) چې په نورو نومونو هم یادیږي، يو مالګين جهيل دی چې په ختیځ کې د اردن او په لوېدیځ کې له اسرایل او لوېدیځې تړانګې سره پویله لري. دا د اردن په «ریفټ» دره کې پروت دی او د دې اصلی سرچینه د اردن سیند دی.
جغرافيه
د اردن سیند یواځینۍ لویه سرچینه ده چې مړ سمندر کې تویږي، که څه هم د مړ سمندر لاندې او شا او خوا کې کوچنۍ څو کلنې چینې شته چې د غاړو سره حوضونه او د چټک سیند کندې جوړوي. د اوبو وتلو هېڅ جريانونه نه شته.
د بریتانیا د پاچا تاج اېښودنه
د بریتانیا د پاچا تاج اېښودنه هغه مراسم دي (په ځانګړي ډول دپيل مراسم) چې په ترڅ کې يې په رسمي ډول د تاج اېښودنې مراسم له شان او شوکت سره د وېسټ‌مېنسټر په کلیسا کې ترسره کېږي. دا له هغه تاج اېښودنو سره سمون لري چې مخکې په اروپا کې تر سره کېدې  او اوس هغو ټولو خپل ځای د سلطنت پر تخت ناستي یا د تحلیف مراسمو ته پرېښی. تاج اېښودنه یوه سمبولیکه رسمي چاره ده او د پاچا د واکمنۍ د رسمي پيل په معنا نه ده. د هغوی واکمني د مخکیني پاچا تر مړينې وروسته په رسمي او سم‌لاسي ډول پيلېږي او د واکمنۍ قانوني دوام خوندي کوي.
د اپلاتون ناليکلي عقايد
د هغو سرچينو اعتبار چې اپلاتون ته ناليکلي عقايد راجع کوي، لانجمن دی. دوی په ډاګه کوي چې اپلاتون باور درلود چې د هغه د تعلیماتو ځینې برخې د خلاصې خپرونې لپاره مناسب ندي. څرنګه چې دا عقیدې په لیکلو کې په داسې ډول نشي تشرېح کېدای چې عام لوستونکي پرې پوه نه شي ، نو د دوی خپرول به د غلط فهمۍ لامل شي. له همدې امله اپلاتون په اکاډمۍ کې خپلو نورو پرمختللو زده کونکو ته د ناليکلو عقايدو تدريس پيل کړ. داسې انګېرل کيږي چې د ناليکلو عقايدو مینځپانګې لپاره ژوندي شواهد ددې شفاهي ښوونې څخه ترلاسه شوي دي.
د ناليکلو عقايدو د شتون لپاره دلیلونه
د اپلاتون د ناليکلي عقايدو د شتون اصلي شواهد او دلیلونه په لاندې ډول دي:
د تاریخ او تاریخي پراختیا پوښتنه
د فلسفې هغه تاریخ پوهانو چې د لیکچر تاریخ یې وروسته وخت نیسي د مختلفو ممکنه دورو وړاندیز کړی دی: د 359/355 (کارل-هینز ایلټینګ) تر منځ، د 360/358 (هیرمن شمیتز) تر منځ، د 352 په شاوخوا کې (Detlef Thiel) )، او د دیون (354) او د اپلاتون د خپل مرګ تر منځ وخت (348/347: Konrad Gaiser). ګیزر ټینګار کوي چې د لیکچر ناوخته نیټه د دې معنی نلري چې ناليکلي عقايد یو ناوخته پرمختګ و. هغه د دې پرځای موندلی چې دا عقیدې د اکاډمۍ د نصاب د یوې برخې له پیل څخه وې، شاید د ښوونځي د بنسټ ایښودلو په وخت کې.
نولسمه پېړۍ
د شلایرماچر تصور په چټکۍ او پراخه توګه ومنل شو او معیاري نظر شو. د دې ډیری مدافعینو کې شامل دي ایډوارډ زیلر ، په نولسمه پیړۍ کې د فلسفې مخکښ تاریخ لیکونکی، د هغه اغیزمن لاسوند کتاب د یونانیانو فلسفه او د هغې تاریخي پراختیا د "فرمان شوي پټو نظریاتو" په وړاندې مبارزه کړې او د اپلاتون د کارونو په استقبال کې یې تلپاتې اغیزې درلودې.
د اپلاتون د فلسفې د نظام ضد تفسیر
د شلمې پیړۍ په وروستیو کې او د یوویشتمې پیړۍ په لومړیو کې، د Schleiermacher د ډیالوژیکي چلند بنسټیز کول رامنځته شول. ګڼ شمېر پوهانو د اپلاتون د نظام ضد تعبير چې د خبرو اترو د نظريې په نامه هم يادېږي، غوښتنه وکړه. دا کړنلاره د اپلاتون هر ډول عقیدوي تعبیر او په ځانګړې توګه د باطني، ناليکلي عقايد احتمال غندي. دا په بنسټیز ډول د دې وړاندیز سره مخالف دی چې اپلاتون یو مشخص، سیسټمیک درس درلود او د هغه حقیقت یې تایید کړ. د دې نظام ضد کړنلارې پلويان لږ تر لږه موافق دي چې د اپلاتون د فلسفې د ترسره کولو جوهر د انفرادي نظريو جوړول نه دي، بلکې د ګډو، خبرو اترو انعکاس او په ځانګړې توګه د پوښتنو د مختلفو ميتودونو ازموينه ده. د فلسفې دا طرز - لکه څنګه چې Schleermacher لا دمخه ټینګار کړی - د تحقیقاتو پروسې (د هغې د پایلو په پرتله) ځانګړتیا لري چې موخه یې د هغه لوستونکو کې نور ژور او ژور فکرونه هڅول دي. دا د وروستي عقیدې د حقیقت د سمولو هڅه نه کوي، مګر د پوښتنو او ځوابونو نه ختمیدونکي لړۍ هڅوي. د ډیالوګ په اړه د شلیرماکر د تیورۍ دا پراخه پراختیا حتی د هغه په وړاندې بدله شوه: هغه په ډیالوګونو کې په غلط ډول د سیسټمیک فلسفې په لټه کې و.
مېخایل باختین
مسلک
هغه په قوستاناي ښار کې د کتاب ساتونکي په توګه  شپږ کاله کار کاوه، په دې موده کې یې "په ناول کې خبرې" په ګډون ګڼ شمېر مهمې مقالې ولیکلې. هغه چې په ۱۹۳۶ کال کې په سارانسک کې ژوند کاوه، په یوه ​​ولایتي کالج کې په یوه ناپېژانده شخصیت بدل شو، د لید څخه لېرې شو او یوازې یې کله کله درس ورکاوه. باختین په ۱۹۳۷ کال کې د کیمري ښار ته چې د مسکو په سل کیلومترو کې پروت دی، لاړ. په دې ځای کې یې د اتلسمې پېړۍ آلماني ناول په اړه په یو کتاب باندې کار بشپړ کړ، چې وروسته د سوویتسکي پیساټل خپروندویې (Sovetskii Pisatel' Publishing House) له لوري ومنل شو. که څه هم د دې لاس لیکنې یوازینۍ لاسي نسخه د آلمان د ۱۹۴۱ کال یرغل له امله د رامنځته شوې ګډوډۍ په جریان کې ورکه شوه.
د اپلاتون سياسي فلسفه
بهرنۍ اړیکې
وېشنيزه:فلسفه وېشنيزه:فلسفي اندونه وېشنيزه:فلسفي شکاکیت وېشنيزه:فلسفي مالوماتبکس وېشنيزه:فلسفي مفسرین وېشنيزه:فلسفي ويوکي وېشنيزه:فلسفي ويپانگه وېشنيزه:فلسفي وگړپوهنه وېشنيزه:فلسفي ویي
په ۱۸۴۸ زکال کې د هنګري انقلاب
د ۱۸۴۸ زکال په اپرېل میاشت کې هنګري د اروپا لویې وچې دریم هېواد (په ۱۷۹۱ زکال کې له فرانسې او په ۱۸۳۱ زکال کې له بلجیم وروسته) شو چې د دیموکراتیکو پارلماني ټاکنو قانون یې تصویب کړ. له دې وروسته دغو هېوادونو استازیتوب کوونکی پارلمان رامنځته کړ چې د فئوډالي املاکو پر بنسټ د پخواني پارلماني سیسټم ځای یې ونیو.
د دغو پېښو د عطف نقطه هغه مهال رامنځته شوه چې د اتریش ځوان پاچا لومړي فرانتس یوزف په خپلې سرې بڼه د اپریل قوانین (پاچا لومړي فردیناند تصویب کړي و) لغو کړل په داسې حال کې چې د هغو اړوند قانوني واک یې هم نه درلود. دغې غیرقانوني چارې د هنګري د پارلمان او فرانتس یوزف ترمنځ نه حل کېدونې ستونزې راوپارولې. د اتریش له خوا د مارچ میاشتې نوی محدود اساسي قانون، د اپرېل د قوانینو لغو کول او د هنګري د پاچاهۍ پر وړاندې د اتریش لښکرکشي لامل وګرځېدل څو د لایوش بټیاني سوله غوښتونکی دولت (له دربار سره هوکړې ته د رسېدو په لټه کې و) سقوط وکړي او په چټکۍ سره د لایوش کشوت پلویان پارلمان ته لار ومومي، هغو چې په بشپړه توګه یې د هنګري د خپلواکۍ غوښتنه لرله. د هنګري په پاچاهۍ کې د اتریش پوځي مداخلې د هنګري وګړو ترمنځ له هابسبورګ سره شدید مخالف احساسات راوپارول، همدا و چې د هنګري پېښې له هابسبورګ لړۍ څخه د بشپړې خپلواکۍ ترلاسه کولو په موخه په جګړې واوښتې. د هنګري په انقلابي پوځ کې شاوخوا ۴۰ سلنه خصوصي سرتېري د دغه هېواد قومي لږکیو ته اړوند و.
د هنګري اقتصاد
لوی هنګري شرکتونه په  BUX  کې ګډون لري، چې د هنګري د اسهامو د بازار شاخص دی او د د بوډاپیسټ د اسهامو د بازار په نوملړ کې دی. د هنګري د تېلو او ګاز ګروپ (MOL Group)، د پس انداز لوی بانک (OTP Bank)، ګېدیو ریشتر کمپني (Gedeon Richter Plc.)، ماګیار تیلیکام (Magyar Telekom)، سېګ پانویا (CIG Pannonia)، د اف اچ بي بانک (FHB Bank)، او زواک یونیکم (Zwack Unicum) په دې بازار کې د نامتو کمپنیو له ډلې دي. همدارنګه، هنګري یو لوی شمېر کوچني او متوسطه خصوصي شرکتونه لري، چې بېلګې یې د موټرو صنعت ډېری اکمال کوونکي او د ټیکنالوژۍ تازه پیل شوي شرکتونه دي.
د غڼې ځاله
((دون الله)) د خداى پر ځاى بل ته ويل کېږي او شرک؛يعنې دا چې انسان بل څيز او يا بل څوک د خداى پر ځاى راوړي او یا یې ورسره یو شان وګڼي او  توپير نه لري،چې دا جماد وي؛لکه بوت پالي ،چې بوتان د خداى پر ځاى او ستور لمانځو به ستوري لمانځل او يا که څاروى وي. د بېلګې په توګه : ځينې غوا ته پر سپيڅلتيا قايل وي. د بېلګې په توګه : ځينى پرښتې او پېريان لمانځي او يا ځيني دا موجودات د خداى اولاد ګڼي او يا که  انسان وي؛ لکه ځينو کتابوالو،چې عيسى علیه السلام له خداى سره برابروي او تر بشره يې پورته بولي.
د کتابوالو ځينوعالمانو حرام، حلال او حلال حرام کړي ول، چې خلکو هم ترې لاروي کوله.
لنډه دا چې بشر بايد يوازې له خدايه لاروي وکړي،چې پيدا کوونکى يې دى او يا له هغوى لاروي وکړي،چې خداى ترې د لاروۍ حکم کړى وي، که نه د بشر لاس د ګناهګار په منګولو کې ورکول له انسانيت سره ظلم دى.
که ځواک غواړئ؛نو ټول ځواکونه د خداى دي.( أَنَّ الْقُوَّةَ لِلّهِ جَمِيعًا) (بقره/۱۶۵)
که د رزق پراخيتا غواړئ؛نو قرآن وايي :
عطر
د عطرو تولید کوزه لرغونی مصر کې.
ژولین کالیزه
د کال اوږدوالی؛ کبیسه کلونه
په ژولین کالیزه کې دوه ډوله کلونه شتون لري: عادي ۳۶۵ ورځني کلونه او ۳۶۶ ورځني کبیسه کلونه. له همدې امله د دغې کالیزې له مخې له هرو درې «عادي» کلونو وروسته یو کبیسه کال راځي او همدغه موډل د تل لپاره له کومې استثنا پرته تکرار کېږي. له همدې امله ژولین کال په منځنۍ کچه ۳۶۵.۲۵ ورځې دی. په پایله کې ژولین کال د وخت په اوږدو کې لمریز کال (۳۶۵.۲۴۲۱۷ ورځې) ته په پام تغیر کوي.
د متحده ايالتونو تاريخ (۱۹۴۵ – ۱۹۱۸ز کال)
د لومړۍ نړېوالې جګړې پايله
په ۱۹۱۹ ز کال کې Woodrow Wilson د متحده ايالتونو لپاره د ملتونو ټولنې سره د يو ځای کېدلو په پار مبارزه وکړه، چې د يادې ټولنې په رامنځته کېدنه کې ګټوره وه، مګر د يادې مسئلې په اړه يې د جمهوري غوښتونکو روغه جوړه ونه منله او د دوه پر درې ډيره کي (اکثريت) تر لاسه کول ناشوني وو. ټولنې ته د پرمختګ ورکولو په موخه  په ټول هېواد کې د يوه ستړي کوونکي ګرځښت پر مهال ويلسن يو لړ ګوزارونه او ژوبلېدل هم وزغمل. نوموړی په فزيکي ډول بېرته هيڅکله جوړ نه شو، د خپلې مشرۍ مهارتونه يې له لاسه ورکړل او د مذاکرې او روغې جوړې توان يې نه درلود. د مشرانو جرګې، د ملتونو ټولنې ته ننوتل رد کړل.
اسلامي مذهبونه
اسلامي مذاهب پر اسلام پوهېدنه بې له عقل کارونې ناشونې ده موږ د عقل او دين ترمنځ پر تړاو د پوهېدو لپاره د "الفقه على المذاهب الخمسه" [د لبناني ستر عالم او د اسلامي مذاهبو د پيوستون مخكښ؛ارواښاد "محمد جواد مغنيه" لېكنه] د كتاب سريزه را اخلو. ((په يوه حديث شريف كې راغلي دي : حضرت جبراييل،آدم عليه السلام ته راغى، ويې ويل:خداي تعالى راته ويلي،چې درته يې ووايم: "په عقل،دين او حيا كې كوم يو ټاكې "؟ حضرت آدم ( ع ) وويل : عقل مې وټاكه ؛ بيا نو حيا او دين وويل : آدمه ! موږ هم درسره يو ؛ ځكه خداى راته ويلي : چېرې چې عقل وي،هملته وسئ )) له پورته حديثه لاندې حقايق تر لاسه کېږي : (الف)_عقل چې څه ونه مني؛نو هغه به په دين كې نه وي،څوك چې عقل نه لري؛نو دين او حيا به هم نه لري كه څه د ورځې روژې نيسي او د شپې عبادتونه كوي. د مسلمانانو يو مشر (امام) ويلي دي : " عقل يوه ډاډمنه او سمه تله ده،چې د نبوي حديث سموالى راښوولى شي؛ځكه رښتينى حديث ځلانده او ښكاره رڼا ده او په څه كې چې حقيقت او رڼا نه وي،هغه به د شيطان وينا وي. " ( ب ) _ دا چې دين له عقله نه بېلېږي؛نو د اجتهاد بندېدل په حقيقت كې پر دين د پوهېدو د لارې تړل دي؛ځكه د اجتهاد مانا د فكر آزادي ده او هم له اصولي قواعدو د فروعاتو د استنتاج لپاره د وره پرانستل دي. په پايله كې كه د عقل لار مو وتړله؛نو عقل او دين،چې يو له بله نه بېلېږي ؛ نو په حقيقت كې د دين لار به مو هم تړلې وي.كه ووايو چې عقل له دين سره مرسته نشي کولاى؛نو دا به د شرعې له منطق او واقعيته لرې وي. ( ج ) _ كه يو عالم او پوه له كوم مذهب سره تعصب كوي؛نو دا تر نا پوهه خطرناك دى؛ځكه دا د مذهب له راوړونكي سره تعصب كوي او عقل د داسې چا لاروي لازم نه بولي.همدغسې بايد ووايو كه څوك د يوه مذهب مخالف وي،په واقع كې د اسلام د حقيقت او واقعيت مخالف نه دى؛ بلكې له يو چا سره مخالف دى،چې په مذهب پورې يې خرافات تړلي وي( او يا له اسلامه خيالي انځور لري). په صدر اسلام كې مذاهب او ډلې ټپلې نه وې،مسلمين تر يوه بيرغ لاندې را ټول ول. ټول پوهېږو ،چې مذاهبو د مسلمانانو ترمنځ درز اچولى او د دوى د عظمت او د بدبې مخه يې نيولې ده،د اسلام دښمنان د همدغسې فرصتونو په لټه كې ول،چې پر هېوادو د ښكېلاك واكمني له همدغه ځايه راولاړه شوې ده؛نو ځکه د رښتينو مشرانو او پوهانو له افكارو او ويناوو د يووالي بوى راخېژي او د مسلمينو د يووالي او پيوستون لپاره له هرې مناسبې لارې چارې ګټه اخلي،چي همدا هلې ځل د دې لامل شوې،چې د " اجتهاد " ور پرانستل شي. يوه ډله داسې انګېري ،چې كه د اجتهاد ور پرانستل شي؛ نو څوك چې لږ او ډېر پر فقه پوه شو،سم له لاسه به اجتهاد پيلوي،چې دا يو ډول خپلسري ده ،چې د پرېشانۍ لامل ګرځي. دا مطلب اسلافو او ړومبنيو په خپلو كتابو كې كښلى او وروستنيو بې له دې ،چې مسله وڅېړي،منلې يې ده؛خو زه د اجتهاد تړل په دوو لاملونو كې وينم : ( 1 ) ظالم واكمن تل د فكر،عقل او راى له آزادۍ وېرېدل ؛ نوځکه له دينه يې يوه وسيله جوړه كړې وه او په چل ول به يې هر يو آزاد خياله ځپه. ( 2 ) _ پر چاپېريال د ارتجاع جال غوړېدلى و. دا هم يو مهم لامل دى ،چې د اجتهاد ور يې وتاړه، په پټو سترګو لاروي د افكارو له آزادۍ سره اړخ نه لګوي؛ لكه څنګه چې موږ په خپل چاپېريال كې آزاد اوسېږو،بايد د يوه مذهب او قول له لاروۍ تېر شو او په آزاد ډول د ټولو اسلامي مذاهبو ( چي له عقل او آسماني شريعت سره اړخ لګوي) اجتهاد ومنو. كه د اسلامي مذاهبو ټاكنه مطلق اجتهاد نه وي؛ نو د اجتهاد يوه برخه خو ده؛نوځكه دې ته اړ شوم ،چې دا كتاب وليكم او د پينځګونو اسلامي مذاهبو ( جعفري ، حنفي ، مالكي، شافعي ، حنبلي ( رحمة الله عليهم ) اقوال له سرچينو او ماخذونو يې راټول كړم. "
الکتریکي موتور
الکتریکي موتورونه خطي یا څرخوونکې قوه تولیدوي چې د پکې او لېفټ په څېر بیرونیو میکانیزمونو ته د حرکت ورکولو لپاره جوړ شوي دي. یو الکتریکي موتور په ټولیز ډول د دوامدار څرخېدو یا هم د موتور د اندازې په نسبت په یوه پام وړ واټن کې د خطي حرکت لپاره طراحي یا ډیزاین شوی دی. ګوټک یا سیم لوله هم د برېښنا د اړولو داسې اله ده چې الکتریکي قوه پر میخانیکي حرکت بدلوي، خو یوازې په محدود واټن کې حرکت رامنځته کولای شي.
جیمز برایانټ کونانټ
جیمز برایانټ کونانټ (زوکړه: د ۱۸۹۳ زکال د مارچ ۲۶مه – مړینه: د ۱۹۷۸ زکال د فبروري ۱۱ مه) امریکايي کیمیاه پوه، د هاروارډ پوهنتون تبدیل وړ رئیس او لویدیځ جرمني ته د متحده ایالاتو لومړنی سفیر و. کونانټ په ۱۹۱۶ زکال کې له هاروارډ پوهنتون څخه د کیمیا په برخه کې د دوکتورا سند ترلاسه کړ. د لومړۍ نړیوالې جګړې پر مهال هغه د متحده ایالاتو په پوخ کې د خدمت پر مهال د زهرجنو ګازونو په ځانګړې توګه د لوئیست ګاز د تولید اړوند کار وکړ. نوموړی په ۱۹۱۹ زکال کې د هاروارډ پوهنتون د کیمیا څانګې د مرستیال ښونکي او په ۱۹۲۹ زکال کې د شېلډون امري د عضوي کیمیا د پروفیسور/ښوونکی په توګه وټاکل شو. نوموړي د طبیعي محصولاتو په ځانګړې توګه د کلروفیل په فزیکي جوړښتونو څېړنه وکړه او یو له هغو لومړنیو کسانو څخه و چې د کیمیاوي تعادل ترمنځ پېچلې اړیکه او د کیمیاوي بهیرنو د غبرګون چټکتیا یې کشف کړه. نوموړي د اوکسي هیموګلوبین په بیوشیمي څېړنه وکړه او د متیموګلوبینمي ناروغیو اړوند یې داسې معلومات وړاندې کړل چې د کلروفیل د جوړښت په توضیح کې یې مرسته وکړه او همدارنګه یې د اسیدونو پر بنسټ کیمیا لپاره لار هواره کړه.
کونانټ په ۱۹۳۳ زکال کې د هاروارډ پوهنتون رئیس وټاکل شو چې د ټولګیو د طبقه بندۍ او د لاتین ټولګیو د شرایطو په ګډون یې د ګڼ شمېر نورو شرایطو په له منځه وړو د اصلاحي طرحې ترسره کولو ته مخه کړه. هغه ورزشي تحصیلي بورسونه لغو کړل او دې ترفیع یا اخراج داسې پالیسي یې وټاکله چې له مخې یې هغو پوهانو چې ترفیع نه شوه اخیستلی نور دلته نشو پاتې کېدلای. هغه د یوه ځانګړي تحصیلي بنسټ اړوند برابري غوښتونکی روزنیز لیدلوری درلود چې د تحصیلي استعداد د ازموینې (SAT) پر بنسټ یې پوهنتون ته د لار موندنې شرط او د ګډو روزنیزو ټولګیو جوړول یې ترویج کړل. د نوموړي د مشرۍ پر مهال د لومړي ځل لپاره ښځینه زده کړیالانو د هاروارډ پوهنتون د طب او حقوقو پوهنځیو ته لار ومونده.
د ژوندانه وروستی مهال
ولسمشر لېنډون جانسون د ۱۹۶۳ زکال د ډسمبر په ۶مه کونانټ ته د ولسمشرۍ د آزادۍ مډال د ځانګړو نورو امتیازاتو په خوا کې ورکړ. نوموړی د دغه مډال ترلاسه کولو لپاره د ولسمشر جان اف کنډې له خوا ټاکل شوی و، خو د مډال ورکولو مراسم یې وځنډېدل چې بیا د کنډې له ترور وروسته د ۱۹۶۳ زکال نومبر میاشتې ته پاتې شول. د ۱۹۷۰ زکال په فبروري میاشت کې ولسمشر ریچارډ نېکسون د اټومي چارو په برخه کې د اټومي انرژۍ د کمیسیون د مخکښ جایزه کونانټ ته ورکړه. نوموړي له ۵۰ زیاتې افتخاري علمي درجې ترلاسه کړې او له مړینې وروسته یې په ۲۰۰۰ زکال کې د الفا چي سېګما د مشاهیرو تالار ته لار ومونده.
حضرت علي (ك) په قرآن مجيدكې ستايل شوى
= حضرت علي (ك) په قرآن مجيدكې ستايل شوى =
وګورئ : 1_ خطيب بغدادي، د بغداد تاريخ ؛ 6 ټوك، 22 مخ، 3275 ګڼه. 2 _ شيخ سليمان قندوزي حنفي؛ ينابيع المودة؛ 42 باب ، 148 مخ. 3 _ حافظ بن عساكر، ترجمه اميرالمومنين تاريخ دمشق؛ 2ټوك، 431مخ، 941 حديث ،2 چاپ. 4_ ګنجي شافعي ، كفاية الطالب؛ 62 باب، 231 مخ. 5 _ سيوطي، تاريخ الخلفاء؛ 172 مخ او همداسې؛ اللئالي المصنوعه؛  لومړى ټوك، 192 مخ، لومړى چاپ. 6 _ ابن حجر ، صواعق؛ 76 مخ.
٭ له يزيد بن رومان څخه روايت دى: (( كوم شمېر  آيتونه،چې د حضرت علي په هکله نازل شوي،د بل هيڅ چا په هکله ندي نازل شوي))؛البته پورتنې حديث له حضرت ابن عباس څخه هم روايت شوى دى.
د 2004 کال د استانبول غونډه
امنیتي تدابیر
د تركيې  حكومت له تروريستي بريدونو نه د ناټو غونډې ساتنې لپاره بې ساري امنيتي تدابير نيولي وو. ځکه دوی په ۲۰۰۳ کال د استانبول د چاودنو د تکرار وېره درلوده چې تر ۶۰ ډېر کسان په کې وژل شوي و. دغه راز د دوی ویره هغه وخت ثابته شوه چې د مې په لومړیو کې په بورسا کې ۱۶ کسان د غونډې د بمبارولو د پلان په شک ونیول شول. پولیسو وسلې، چاودیدونکي توکي، د بم جوړولو لارښودونه او ۴،۰۰۰ سي ډي ګانې د اسامه بن لادن د روزنې مشورو سره سم ترلاسه کړ او ګومان کیږي چې شکمن کسان د افراطي اسلامي ډلې انصار الاسلام غړي و او داسې هم انګېرل کېده چې له القاعدې سره به تړاو ولري همدارنګه د جون په ۲۴ مه دوه بمي چاودنې هم وشوې. دغه راز په استانبول کې په یوه بس کې چاودنه وشوه چې له امله یې د بریدګر په ګډون ۴ کسان په کې ووژل شول، بل چاودنه په انقره کې د هغه هوټل بهر وشوه چې د امریکا ولسمشر جورج ډبلیو بوش په کې اوسېده. سربیره پردې د جون په ۲۵مه چاودیدونکي توکي د استانبول په مرکزي هوایي ډګر کې په یوه موټر کې وموندل شول.
په امنیتي تدابیرو کې د ترکیې جنګي کښتۍ او ترکي کومانډو شامل وو چې ربړي کښتیو کې په باسفورس کې ګزمې کولې، د Awax سرویلانس الوتکې او F-16 جنګي الوتکې د ښار په شاوخوا کې د ساحې د څارنې لپاره ګرځېدې. همدارنګه له ۲۳،۰۰۰ نه تر ۲۴،۰۰۰ پورې سرتیري د غونډې د امنیت لپاره ګومارل شوي و. دغه راز باسفورس د تیلو ټانکرونو پر مخ وتړل شو، د ریل پټلۍ سیسټم وځنډول شو او د ښار ټولې سیمې تړل شوې وې. په هرحال، یو کوچنی بم یا چاودیدونکي توکي د جون په ۲۹مه د ترکش ایرلاین په یوه خالي الوتکه کې په داسې حال کې وچاودید چې کارګرانو یې د استانبول په اصلي هوایی ډګر کې پاکوله او له امله یې درې کارګران لږ ژوبل شو.
لاریونونه
له غونډې یوه ورځ مخکې د امریکا ولسمشر جورج ډبلیو بوش د ترکیې له مشرانو سره د مخکنیو غونډو لپاره د ترکیې پلازمېنې انقرې ته سفر وکړ. وروسته بیا د سرمشریزې په ترڅ کې لاریونونه پراخ شول او لسګونه زره ترکانو د استانبول په واټونو کې مظاهرې وکړې. د جون په ۲۸مه لاریونکوونکو هڅه وکړه چې د ښار په شاوخوا کې په یو وخت کې د  پراخو مظاهرو په ترسره کولو سره د ناټو غونډه ګډوډ کړي. کله چې لاریونکونکي او پولیس په واټونو کې په شخړو کې ښکیل شول، د تاوتریخوالي ضد پولیسو د ناټو ضد لاریونکونکو باندې اوښکې بهونکی ګاز وکاراوه. د ډبرو او پټرول بمونو په غورځولو له پولیسو سره په نښته کې د پنځو پولیسو په ګډون لږ تر لږه ۳۰ تنه ټپیان شول او شاوخوا شل کسان ونیول شو.
د لوئیس او کلارک اکتشافي سفر
ولسمشر توماس جفرسون په ۱۸۰۳ زکال کې د لوئیزیانا له پېرلو ډېر لږ وروسته د نوو نیول شوو برخو د څېړنې او له هغو څخه د نقشې اخیستنې، د امریکا لویې وچې په ټولې لویدیځې نیمايي کې د یو عملي مسیر موندنې او د اروپايي قدرتونو له هڅو وړاندې په دغه قلمرو کې د امریکایانو د حضور ثابتولو په موخه دغه اکتشافي ډله وګمارله. په دویمه درجه کې د دغه سفر نورو موخو د دغې سیمې د بوټو، وحشي ژوند او جغرافیا اړوند څېړنو او همدارنګه د امریکا له بومي قبایلو سره د سوداګرۍ رامنځته کولو له امله علمي او اقتصادي بڼه لرله. دغه کشفي ډله سنت لوئیس ته راوګرځېده څو د دغه سفر پر مهال جوړې کړې نقشې، طرحې او ژورنالونه جفرسون ته تسلیم کړي.
چمتووالي
توماس جفرسون د کلونو لپاره په لویدیځو څنډو کې د بېلابېلو څېړونکو له خوا د پانګونې اړوند راپورونه ولوستل او په دې سره یې په دغه تر ډېره ناڅرګنده سیمه کې د لا زیاتو څېړونو اړوند لېوالتیا پیدا کړه. په ۱۷۸۰مه لسیزه کې هغه مهال چې جفرسون د فرانسې لپاره د متحده ایالاتو وزیر (سفیر) و، له جان لډیارډ سره یې په پاریس کې ولیدل او دوی د ارام سمند شمال لویدیځې خوا ته د احتمالي سفر اړوند بحثونه وکړل. ورته مهال جفرسون لا له وړاندې د ارام سمندر اړوند سفرنامه چې کیپتان جیمز کوک (لندن، ۱۸۷۸۴ زکال) لیکلې او د هغه دریمه سفر نامه وه لوستې وه؛ همدارنګه یې د لوئیزیانا د تاریخ (لندن، ۱۷۶۳ زکال) تر نامه لاندې د لو پیج دو پراتز اثر لوستی و چې ټولو دغو مورادو د اکتشافي ډلې د لېږلو اړوند د هغه په هوډ پام وړ اغېز درلود. د کیپتان کوک په څېر هغه هیله لرله څو له شمال لویدیځې لارې څخه د ارام سمندرسواحلو ته یوه عملي لار کشف کړي. ورته مهال الکساندر مکنزي لا له وړاندې په ۱۷۸۹ زکال کې د کاناډا د مکنزي سیند څخه تر شمالي منجمد سمندر پورې د خپلو هڅو په پایله کې آرام سمندر ته لار ترسیم کړې وه. مکنزي او ډله یې له لومړنیو هغو کسانو څخه و چې د امریکا لویې وچې په شمال کې له مکسیکو څخه په تېرېدو په برېتېش کلمبیا کې د آرام سمندر سواحلو ته له لوئیس او کلارک څخه لسګونه کلونه وړاندې رسیدلي و. مونترال ته د سفرونو اړوند (۱۸۰۱ زکال) د مکنزي راپورونو جفرسون ته څرګنده کړه چې بریتانیا هوډ لري د کلمبیا سیند په سواحلو کې د ګټمنې سوداګرۍ کنټرول په واک کې واخلي او نوموړی یې متقاعد کړ څو د خپل دغه قلمرو د امنیت ټینګښت ته پام وکړي. په فیلادلفیا کې د عامه تدارکاتو مسئول اسرائیل ویلان وروسته له هغه چې د دغه سفر اړوند وسایلو نوملړ یې له لوئیس ترلاسه کړ، هغه یې وپېرل. دغه سفرته په پېرل شوو وسایلو کې ۱۹۳ پونډه د لېږد وړ سوپ (خوراکي مواد) ۱۳۰ روله تنباکو، ۳۰ ګیلنه قوي کوونکي او غوره شراب، په پریمانه کچه دودیزې ډالۍ، طبي تجهیزات، پشه خانې او له غوړ چرم څخه جوړې بکسې شاملېدلې.
دېویا دتا
لومړنی ژوند
دېویا دتا د ۱۹۷۷ کال د سپتمبر په ۲۵ مه د پنجاب په لودیانا کې زېږېدلې وه. د هغې مور نالیني دتا، یوه حکومتي چارواکي او ډاکټره وه، دیویا دتا او د هغې ورور یوازې هغه وخت لوی کړل کله چې د هغې مېړه مړ شو کله چې دېويا دتا اوه کلنه وه. د دېویا دتا ماما د فلم ډایرکټر او پروډیوسر دیپک بهري دی.
بیولا ریام الین
په فلیپین کې ډاکټره
الین د تېر په څېر د دغه بند په روغتون کې کار کاوه خو د روغتون له مشر ډاکټر ډانا نانس سره یې ترینګلې اړیکې لرلې. الین په بند کې د حفظ الصحې په موخه او همدارنګه د خوني اسهال او همدارنګه د بند په چرګو کې د ناروغیو د کمښت په موخه فشار راوړ او وړاندیز یې وکړ چې ټول فاضله توکي باید خښ کړای شي. هغې همدارنګه ټینګار درلود چې نوي بندیان باید تر هغه مهاله چې مالومېږي کومه ساري ناروغي لري او که نه له نورو بندیانو جلا وساتل شي. نانس د هغې وړاندیزونه رد کړل او همدارنګه یې اجازه ورنکړه د روغتون کاروکونکي له روغتون بهر و اوسي او یا هم ناروغان په خیمو کې وساتل شي. په بند کې شرایط ناسم و او د کافي خوړو نشتون تر ډېره د خوارځواکۍ لامل ګرځېد. الین ناروغانو ته د هغوی د روغتیايي حالت د ښه کېدو په موخه تخمیر کېدوني توکي ورکول.
جان ټینډال
آلپ غرونو ته سفر او یخبندان پوهنه
فوربس په هېڅ ډول ریګلاسیون یو ډول نه باله. دغې چارې د دوی بحث پېچلی کړ، همدا و چې علني د نظر اختلاف د دې پر سر رامنځته شو چې څوک د دغې ښکارندې د اعتبار ترلاسه کولو وړ دی. د فوربس نږدې ملګرو او خپله فوربس فکر کاوه چې فوربس باید په دې برخه کې د ښه اعتبار څخه برخمن شي، په داسې حال کې چې ټېنډل بیا په دې فکر کې و چې اړوند اعتبار باید په پراخه کچه وویشل شي. ټینډال څرګندوله چې: «د نیمه مایع د حرکت نظریه په بشپړ ډول لوئیس رنډو ته اړونده ده؛ د چټک مرکزي جریان اثبات هم تر یوه بریده له رنډو سره اړیکه لري، خو تقریبا په بشپړ ډول لوئیس اګاسیز او فوربس ته اړوند ده؛ د بستر د ځنډ اثبات هم په یوازې توګه د فوربس برخه کېږي؛ په داسې حال کې چې د حد اکثر حرکت د ټکي د ځای کشف زما په ګمان ماته اړوند دی». د دوی ترمنځ د نظر اختلاف د فوربس او ټینډال له مړینې وروسته د هغوی د رسمي بیوګرافي لیکونکو ترمنځ دوام وموند. ټولو هڅه وکړه منطقي چلن وکړي خو کومه هوکړه ترې ترلاسه نه شوه. له ټولو ناهیلې کوونکې دا چې د طبیعي یخچالانو د حرکت اړخونه تر اوسه په سمه توګه درک او یا هم ثابت شوي نه دي.
چارلز روسکو ساویج
میراث
ساویج تر ډېره پورې د اوسپنې پټلۍ د انځور اخیستونکي په توګه پېژندل کېږي. د هغه انځورونه د لرغوني لویدیځ له لومړنیو پړاونو څخه د صنعتي دورې تر پیلېدو پورې د پنځوسو کلونو د بدلونونو انځورونه رانغاړي. د هغه له مړینې وروسته جان. پي میکین لیکلي چې «ساویج په یوتا کې د ټولو په زړونو کې ځای لرونکی بزګر شاهزاده و». د هغه زامنو رالف، روسکو او جورج د خپل پلار له مړینې وروسته د آرټ بازار اداره کولو ته دوام ورکړ. رالف ساویج د LDS کلیسا له خوا وګمارل شول چې د سالټ لېک سیټي د معبد له داخلي فضا څخه انځورونه واخلي؛ چې بیا یې دغه انځورونه په The House of the Lord کې خپاره شول. آرټ بازار د ساویج له مړینې یوازې څو کاله وروسته اور واخیست؛ او یوه برخه وسوزېده خو اصلي ودانۍ یې جوړه پاتې شوه. له دې سره د ساویج د ژوند د وروستیو ۲۵ کلونو نګیټیو فلمونه په کې وسوزېدل. د ساویج کورنۍ بیاځلي ارټ بازار پرانیست خو داځل یې د انځورونو پر ځای تر ډېره نوي وسایل او د انځورونو لپاره چوکاټونه په کې پلورل. آرټ بازار د ۱۹۲۶ زکال د ډسمبر په ۳۱ مه په بشپړ ډول وتړل شو.
کنډ
کنډ (کڼ) د ونو د بدنو څخه پاتې شونی یاهم په طبیعي ډول تولیدونکې سریش لرونکې ماده ده, چې په تیر کې ترې ترډیره د طبابت او همدارنګه د ښځو د ویښتانو د سینګار په ډول کار اخیستل کیده.
نيا او نيکه
په داسې حالاتو کې چې مور او پلار نه غواړي د خپلو ماشومانو په سمه توګه پالنه وکړي (د مثال په توګه، د مور او پلار مړینه یا ناروغي ) ، نیکونه اکثرا د لومړني ملاتړي رول لوبوي. حتی که کومه ستونزه نه وي، او په ځانګړې توګه په دودیزو کلتورونو کې، دادا اکثرا د ماشومانو په پالنه، پالنه او پالنه کې مستقیم او شفاف رول لري. له مور او پلار وروسته، نیکه او انا د دویمې درجې خپلوان دي او د دوی 25٪ جینونه د ماشومانو سره شریک شوي.
د هنګري بهرني اړیکې
بیاکتنه
د کډوالو مخنیوی: د هنګري د پولې مانع په ۲۰۱۵ کال کې جوړه شوه، او هنګري د نورو اروپایي هېوادونو له خوا د سوریې د کورنۍ جګړې په کډوالو باندې، چې هڅه یې کوله له دې هېواد نه تیر شي، د اوښکې بهونکي ګاز او د اوبو د توپونو د کارولو له امله تر نیوکو لاندې راغله.
کریسټوفر آر. ډبلیو. نوینسون
کریسټوفر ریچارډ وین نوینسون (زوکړه: د ۱۸۸۹ زکال د اګست ۱۳ مه – مړینه: د ۱۹۴۶ زکال د اکتوبر ۷ مه) انګلیسي مخکښ نقاش، حکاک او لیتوګرافر و چې د لومړۍ نړیوالې جګړې د مهال له مشهورو هنرمندانو څخه و. هغه تر ډېره پورې د خپل نوم په لومړیو ټکو سي. آر. ډبلیو پېژندل کېږي او په ریچارډ هم مشهور و.
د لومړۍ نړیوالې جګړې په پیل کې نوینسون د ملګرو د امبولانس له ډلګۍ (Friends' Ambulance Unit) سره مل شو خو په خپل کار کې د فرانسوي او بریتانوي ټپي سرتېرو پالنې سخت خواشینی کړ. هغه د لنډ مهال لپاره وړاندې له دې چې ناروغي یې اړ کړي بریتانیا ته راوګرځي د امبولانس د داوطلبه چلوونکي په توګه یې خدمت وکړ. له دې وروسته نوینسون په کور/هېواد دننه د سلطنتي ځواک په طبي برخه کې د کارکولو داوطلب شو. نوموړي له خپلو دغو تجاربو څخه د خپلو پیاوړو نقاشیو لپاره د موضوعاتو په توګه ګټنه وکړه چې په کې یې د راتلونکې پالنې له ماشیني ظرافت او په کلکه توګه د کوبېزم له اغېزو څخه په کې کار واخیست. د هغه همکار هنرمند والټر سیکرټ هماغه مهال ولیکل چې د نوینسون La Mitrailleuse نقاشي به «په ډېر احتمال سره د جګړې په تاریخ کې د جګړې اړوند د معتبرې او تر ټولې متمرکزې نقاشۍ په توګه پاتې شي». په ۱۹۱۷ زکال کې نوینسون د جګړې د رسمي هنرمند په توګه وټاکل شو، خو هغه معاصر سبکونه د معاصرې جګړې د وحشت د توصیف په موخه کافي نه بلل او په مخ پر زیاتېدوني ډول یې د واقعیت پالونکې لارې څخه په کار اخیستو نقاشي کوله. د لومړۍ نړیوالې جګړې اړوند د هغه راتلونکې نقاشۍ چې له لویدیځې جبهې څخه د هغه د لنډو کتنو پر بنسټ وې د هغه د هغو پخوانیو آثارو اغېز یې نه درلود چې نوموړی یې په انګلستان کې په یو دنده لرونکي مشهور ځوان هنرمند واړوه.
سندربن
سندربن (انګريزي: Sundarbans) په بنګالي ژبه:সুন্দরবন  یوه طبیعي سیمه ده چې په بنګال او لویدیځ بنګال (هند) کې موندل کیږي. د سندربن مساحت شاوخوا لس زره کیلومتره مربع دی چې شاوخوا 60 سلنه یې په بنګله دېش او پاتې نور یې په هند کې پرته ده. سندربن د یونیسکو نړیوال میراث ځای دی.
سرچينې
وېشنيزه:د هند جغرافيه وېشنيزه:د يونيسکو نړيوال ميراث ځايونه وېشنيزه:يونيسکو وېشنيزه:هند وېشنيزه:بنګله دېش
ډونالډ رمزفيلډ
په ايلينوي کې زېږېدلي رمزفيلډ پرېنسټن پوهنتون “Princeton University” کې زده کړې وکړې او په سياسي پوهه کې د سند په تر لاسه کولو سره، ورڅخه په ۱۹۵۴ز کال کې فارغ شو. په سمندري ځواک کې له درې کالونو خدمت څخه وروسته يې د ايلينوي ۱۳ پارلماني سيمه کې کانګرس ته د لار موندلو په موخه ټاکنيزه مبارزه پيل او په ۱۹۶۲ ز کال د ۳۰ کلنۍ په عمر يې ټاکنې وګټلې. نوموړي په ۱۹۶۹ زکال کې د ولسمشر ريچارډ نيکسن له لورې د اقتصادي موکې د دفتر مشر په توګه ګومارنه ومنله؛ د نيکسن له لورې سلاکار وټاکل شو او د کابينې [وزير] په کچه دريځ سرليک ورکړل شو. رمزفيلډ مخکې له دې چې ناټو کې د سفير په توګه وګومارل شي، د اقتصادي ثبات پروګرام “Economic Stabilization Program” مشري يې هم وکړه. کله چې د ۱۹۷۴ زکال په اګسټ کې بېرته واشنګټن ته راوبلل شو، د ولسمشر فورډ له لورې د دفتر رئيس وټاکل شو. نوموړي په ۱۹۷۵ ز کال کې هغه مهال چې د فورډ له لورې د دفاع وزارت ته نوماند شو، خپل يو وخته ځوان کارکونکی ډيک چيني “Dick Cheney” يې د خپل ځايناستي په توګه وګوماره. کله چې فورد د ۱۹۷۶ز کال ټاکنې وبايللې، رمزفيلډ شخصي سوداګرۍ او مالي ژوند [مالي برخو کې کار کولو] ته راوګرځېد او د جي ډي سيرلي اينډ کمپني “G. D. Searle & Company” درمل جوړونې شرکت مشر او اجرائيه رئيس شو. هغه له ۱۹۹۰ څخه تر ۱۹۹۳ ز کال پورې د “General Instrument” اجرائيه رئيس او له ۱۹۹۷ څخه تر ۲۰۰۱ ز کال پورې د “Gilead Sciences” رئيس نومول شوی و.
د نفوسو له مخې، د نړۍ د مذهبونو نوملړ
بې دينه او ملحد
Remarks: Ranked by mean estimate which is in brackets. Irreligious includes agnostic, atheist, secular believer, and people having no formal religious adherence. It does not necessarily mean that members of this group don't belong to any religion. Some religions have harmonized with local cultures and can be seen as a cultural background rather than a formal religion. Additionally, the practice of officially associating a family or household with a religious institute while not formally practicing the affiliated religion is common in many countries. Thus, over half of this group is theistic and/or influenced by religious principles, but nonreligious/non-practicing and not true atheists or agnostics. See Spiritual but not religious.
بیسنته فوکس
فوکس چې د ښي اړخي پوپولیست په توګه فعالیت کاوه، د ۲۰۰۰ زکال په ولسمشریزو ټاکنو کې یې ځان د نېشنل اکشن ګوند (National Action Party) له لوري نوماند کړ او له ۱۹۲۹ زکال وروسته لومړنی ولسمشر و چې بنسټیز انقلابي ګوند (Institutional Revolutionary Party) ته اړوند نه و؛ نوموړی په ۱۹۱۱ زکال کې د فرانسېسکو آی مادېرو د ولسمشرۍ له مهاله اپوزیسیون ډلې ته اړوند لومړنی کس و چې ولسمشر وټاکل شو. فوکس د ۴۲ سلنه رایو په ګټلو سره ټاکنې وګټلې.
د ولسمشرۍ دویمه نیمايي یې بیا د مکسیکو سیټي له ښاروال آندرس مانوئل لوپز اوبراډور سره د شخړو له امله ځانګړې کېږي. د فوکس ګوند (PAN) او ادارې هڅه وکړه چې لوپز اوبراډو له خپلې څوکۍ ګوښه او د ۲۰۰۶ زکال په ټاکنو کې یې له ګډون مخه ونیسي؛ خو بریالي نه شول. د فوکس اداره د امریکا لویې وچې د آزادې سوداګریزې سیمې له جوړېدو څخه د ملاتړ له امله چې وینزویلا او بولیویا ورسره مخالفت کړی و له دغو دوه هېوادونو سره د دیپلماتیکو اړیکو په ترینګلتیا کې ښکېل شوه. نوموړي د خپلې ولسمشرۍ په وروستي کال کې د ۲۰۰۶ زکال په جنجالي ټاکنو څارنه وکړه، هغه ټاکنې چې په کې د PAN ګوند نوماند فیلیپه کالدرون د خپل سیال لوپز اوبراډور پر وړاندې د ډېر لږ توپیر په لرلو بریالی شو؛ اوبراډور ادعا وکړه چې په ټاکنو کې درغلۍ شوي د ټاکنو د پایلو له منلو یې انکار وکړ او په ټول هېواد کې یې د اعتراضاتو غوښتنه وکړه. په همدغه کال کې په اواخاکا کې مدنۍ نارامۍ، چېرې چې د ښوونکو اعتصاب په پراخو لاریونونو او له تاوتریخوالي ډکو نښتو واوښت او هغوی د والي اولیس رویز اورتیز د استعفا غوښتنه وکړه؛ ورته مهال په مسکیکو ایالت کې د سان سالواډور آتنکو اعتراضاتو دوام درلود چې وروسته بیا ایالتي اداره او فدرال دولت د بشري حقونو د امریکايي محکمې له خوا په تاوتریخوالي لرونکې توګه د اعتراض کوونکو په ځپلو کې مجرم وبلل شول. بل پلو فوکس د خپلې واکمنۍ پر مهال د اقتصادي ودې د ساتنې او همدارنګه له ۲۰۰۰ زکال څخه تر ۲۰۰۶ زکال پورې له ۴۳.۷٪ څخه ۳۵.۶٪ ته د بې وزلۍ د کچې د راکمولو اعتبار لري.
سوداګریزې چارې
په ۱۹۶۴ زکال کې فوکس د کوکاکولا شرکت له خوا د انتقالاتو د مسیرونو د څارونکي په توګه وګمارل شو او د انتقالاتو یو موټر یې هم چلاوه. له ۹ کلونو فعالیت وروسته هغه لوړې څوکۍ ته ورسېد او د مکسیکو د کوکاکولا شرکت د اجرایوي مدیر او مشر په توګه یې خدمت وکړ. په دغه ځای کې له ۶ کلونو دندې ترسره کولو وروسته له هغه وغوښتل شول څو په ټوله لاتین امریکا کې د کوکاکولا عملیاتي چارې رهبري کړي، خو فوکس منفي ځواب ورکړ او په ۱۹۷۹ زکال کې یې له کوکاکولا څخه استعفا ورکړه. د فوکس تر مدیریت لاندې کوکاکولا په مکسیکو کې په تر ټولو زیاتې خرڅېدونکې نوشابې واوښته او د کوکاکولا د پلور کچې نږدې ۵۰ سلنه زیاتوالی وموند.
د افريقايي هېوادونو ټولنه
افریقایي هېوادونو اتحادیه(Union of African States ) (په فرانسوي: Union des Etats africains) چې د ګانا-ګیني-مالي اتحادیې په نوم هم پېژندل کیږي، د 1958 څخه تر 1963 پورې لنډمهاله او نرم سیمه يیز سازمان و.
سرچينې
وېشنيزه:ګينه جمهوريت وېشنيزه:ګوني وېشنيزه:افريقايي اتحاديه وېشنيزه:افريقايي هېوادونو وېشنيزه:سيمه ييز سازمانونه
د مریخ استوګنیز کول
د امونیا واردول
د مریخ د اتوموسفیر پیاوړي کولو یو مېتود دا دی چې مریخ ته امونیا (NH3) ور وړل شي. احتمالاً په هغو وړو سیارو کې زیاته اندازه امونیا په کنګل شوي شکل کې موجوده ده چې تر لمریز نظام بهر ګرځي. ښايي له امونیا څخه دغه بډای مدارونه یا کوچني مدارونه په داسې ډول وګرځول شي چې له مریخ سره ټکر وکړي او په دې توګه امونیا د مریخ اتوموسفیر ته ولېږدول شي. خو امونیا د مریخ په فضا کې پایداره نه ده او تر څو ساعتونو وروسته په (ډایټومیک) نایتروجن او هایدروجن تجزیه کېږي. امونیا یو پیاوړی ګلخانه‌يي ګاز دی، خو ډېره ممکنه نه ده چې سیارې ته ډېره تودوخه تولید کړای شي. ښايي نایتروجن ګاز بالاخره د هغو ورته پروسو په پایله کې له منځه یوړل شي چې د مریخ ډېره برخه اصلي اتوموسفیر یې له منځه وړی، خو فکر کېږي چې دغو پروسو په سلګونو میلیونو کلونو وخت نیولی. که وزن یې ډېر کم شي، هایدروجن به ډېر زر حذف شي. کاربن ډای اکسایډ د امونیا د وزن دوه نیم برابره دی او د نایتروجن ګاز چې مریخ یې په سختۍ سره ساتي، وزن یې یو نیم برابره ډېر دی، ځکه نو هره وارده شوې امونیا چې تجزیه نه شي هم په چټکۍ سره په اتوموسفیر کې له منځه ځي.
سپين انقلاب
د سپینې انقلاب د مشروعیت لپاره، شاه د 1963 په پیل کې د ملي ټولپوښتنې غوښتنه وکړه چې په کې 5,598,711 خلکو اصلاحاتو ته رایه ورکړه او 4,115 د اصلاحاتو په خلاف رایه ورکړه. هغه څه چې شاه تمه نه درلوده دا وه چې سپین انقلاب به د نوو ټولنیزو کړکیچونو لامل شي چې له شاه سره یې د ډیرو ستونزو په رامینځته کولو کې مرسته وکړه. د حکومت سره د بزګرانو د یوځای کولو پر ځای، د ځمکې سمون د خپلواکو بزګرانو او بې ځمکې مزدورانو ډله جوړه کړه چې د شاه سره وفادراي نه درلوده او نه يې هم د وفادارۍ احساس کاوه، د سیاسي توپونو په توګه بدل شول. لکه څنګه چې ارویند ابراهیمیان لیکلي دي: "سپینه انقلاب د سور انقلاب د وړاندې کولو لپاره ډیزاین شوی و، پرځای یې، د اسلامي انقلاب لپاره لاره هواره کړه." که څه هم سپین انقلاب د ايران په اقتصادي او تخنيکي پرمختګ کې مهم رول ولوباوه. د ځمکو د اصلاح د ځینو پروګرامونو ناکامي او د ډیموکراټیکو اصلاحاتو جزوي نشتوالی او همدارنګه د سپین انقلاب سره د پادریانو او جاوید اشرافو سخته دښمني به په پای کې مرسته وکړي. د شاه د سقوط او د ۱۹۷۹ کال د ایران د انقلاب په لور.
ستونزې
د 1978 په وروستیو کې، د ځمکو د اصلاحاتو په اړه د ایراني بزګرانو تر منځ پراخه ناخوښي وه چې باید د دوی ځواکمن شي. د شاه اصالحاتو په کرنه باندې لوی، غیر موثر صنعتونه مسلط کړل، چې د بزګرانو ترمنځ یې د غفلت احساس رامنځته کړ. ناسم مدیریت او فساد د دې لامل شوی چې د کرنې پراختیا لپاره ځانګړي شوي ډیری فنډونه ضایع شي. ښارونو ته د مهاجرت په پایله کې، د تولید په برخه کې یې تقاضا زیاته شوه. که څه هم دې اصلاحاتو ډېر بزګران د ځمکو په خاوندانو بدل کړل، خو د مالدارانو لپاره یې د کار کولو په وخت کې د مالیاتو، تخمونو، اوبو او اکمالاتو پېرلو لګښتونه پرې نه کړل او د روغتیا او پوهنې په څېر خدمات یې هم له منځه یوړل. د دوی لپاره د دودیز سیسټم لاندې د ځمکې خاوندانو لخوا. له متحده ایالاتو څخه د کرنیزو وارداتو راتګ هم د بزګرانو بازار ونډې کمې کړې.
نيوکه
خمیني د اصلاحاتو پر هغو احکامو هم برید وکړ چې له مخې به یې د ایران د غیر مسلم اقلیت غړو ته د ځایي دفترونو د ټاکلو یا ټاکل کیدو اجازه ورکول کېده.
جفرسوني دیموکراسي
ځایګي
تاریخ لیکونکي جفرسوني دیموکراسي د لاندې موخو له مخې توصیف کوي:
ایدینبرګ
وړ نومونه
رابرت چمبرس Robert Chambers ( له ۱۸۷۱ تر ۱۸۰۲ ز پورې یو سکاتلندی خپروونکي، ځمکه پېژندونکی، انقلابی متفکر، مؤلف او ژورنال اوډن ) چې ویل یې دا لقب د دویم چارلس تر واکمنۍ وړاندې موندل کیدای نه شي دا نوم د فایف Fife ( د سکاتلند یوه تاریخي سیمه ده) د ځمکو څښتن، د لارګو Largo درهام Durham ته نسبت ورکوي چې د خپلو ماشومانو د خوب وخت به یې د ایدنبرګ د پاسه له ماڼیو د اور له دودونو تنظیماوه.
جنرال موټرونه
د جنرال موټرونو شرکت (GM) د موټر جوړونې یو څو ملیت لرونکی امریکایي شرکت ده، چې مرکزي دفتر یې د امریکې د متحده ایالتونو په دیترایت میشیګان کې دی. دا شرکت د امریکې په متحده ایالتونو کې د موټر جوړولو تر ټولو لوی شرکت ده او د ۷۷ کلونو لپاره د نړۍ په کچه د موټر جوړونې تر ټولو لوی شرکت و، تر دې چې بیا دا لومړی مقام ترې د ټویټا شرکت وګټلو.
د جنرال موټرونو کمپنۍ په ۸ هېوادونو کې د موټرونو تولیدي کارخانې لري، چې د موټرونو څلور اصلي برنډونه یې شیورلېټ، بویک، جي ام سي او کډ یلیک موټرونه دي. همدارنګه دا شرکت د موټرونو د تولید اړوند ځینې چينایي برنډونو لکه Wuling، Baojan او DMAX کې هم د پانګونې له لارې شریک دی. دغه راز Bright Drops د دې کمپنۍ د دیلېورۍ یا متمرکزه تحویلۍ اړوند خدمتونو برخه ده. د جنرال موترونو کمپنۍ د امریکې متحده ایالتونو د دفاع او بهرنیو چارو وزارتونو لپاره نظامي موټرونو تولیدوي، چې د OnStar برخه یې د تولیدي موټرونو لپاره د خوندیتوب اړوند، امنیتي او دغه راز معلوماتي خدمتونه وړاندې کوي او ACDelco بیا د دې کمپنۍ د تولیدي موټرونو اړوند پرزې جوړولو څانګه ده. دا کمپنۍ خپلې مالي چارې د GM Financial له لارې تمویلوي. دا شرکت په Cruise LLC موټرانو باندې د خپل پراخ ملکیت او لاسرسي له لارې د بې ډرایوره یا ځان ‌چلوونکو (Self-Driving) موټرونو د پراختیا په لټه کې دی.